21 Jump Street (film)

***Na tajnom zadatku*** () američka je akciona komedija u režiji Fila Lorda i Kristofera Milera, u kojoj glavne uloge tumače Džona Hil i Čening Tejtum, koji su ujedno i izvršni producenti filma. Autor scenarija je Majkl Bekol, dok je na pisanju filmske priče pored njega učestvovao i Džona Hil.

Kao adaptacija istoimene televizijske serije iz 1987, film prati dvojicu policajaca koji su primorani da se vrate u srednju školu kada ih postave na tajni zadatak čiji je cilj suzbijanje prodaje novih sintetičkih droga i hapšenje glavnog dobavljača. Film je premijerno prikazan 16. marta 2012. godine, od strane produkcijske kuće Kolambija pikčers i Metro-Goldvin-Majer i doživeo je kritički i komercijalni uspeh. Nastavak pod nazivom *[[Na tajnom zadatku: Povratak na koledž]]* u bioskopima se našao 13. juna 2014, a najavljeno je i snimanje trećeg dela *23 Jump Street*.

## Radnja filma
Godine 2005, odličan učenik Šmit (Džona Hil) i popularani sportista Greg Jenko (Čening Tejtum) propuštaju svoju školsku maturu. Sedam godina kasnije njih dvojica se sreću na Policijskoj akademiji i postaju čvrsti prijatelji i partneri u patroli na biciklu. Oni kreću u akciju hapšenja Dominga (DeRej Dejvis), vođe jedne moto bande, ali su prinuđeni da ga puste nakon što mu nisu pročitali prava.

Posle neuspelog hapšenja kapetan Dikson (Ajs Kjub) daje im nove identitete i šalje ih u srednju školu da spreče širenje sintetičke droge koja se zove HFS. Posle dobijanja novih identiteta, Šmit i Jenko su upisani u razrede u koje su se loše uklopili. Šmit dobija prednost u vezi informacija o HFS od drugarice Moli (Bri Larson) i on i Jenko upoznaju glavnog dilera škole Erika (Dejv Franko). Dok su bili pod dejstvom droge, dvojac otkriva koliko se škola promenila od kako su je napustili: Šmit koji se predstavio kao inteligentan je popularan u društvu, dok je Jenko, sportski tip koji je u njegovo vreme bio uvek u centru pažnje sada totalno nepoželjan.

Erik počinje da se dopada Šmitu, koji počinje ozbiljno da se interesuje za Moli, dok Jenko postaje prijatelj sa studentima u svojoj klasi.

Šmit i Jenko prate Erika do razmene novca sa distributerima HFS, moto bande iz parka, i nastaje potera na autoputu.

Šmit i Jenko saznaju da je dobavljač HFS-a profesor fizičkog vaspitanja (Rob Rigl). On im kaže da je napravio drogu slučajno i počeo da je prodaje studentima i da je uhvatio Erika kako puši marihuanu, tako da je bio u stanju da ga ucenjuje da bi postao njegov diler.

Duo uspešno uspeva da razotrije i prikupi potrebne dokaze za hapšenje Erika i profesora fizičkog i dobijaju pohvale od svojih kolega dok im kapetan Dikson dodeljuje novi zadatak.

## Uloge

* Džona Hil kao Morton Šmit/Dag Makvejd
* Čening Tejtum kao Greg Dženko/Bred Makvejd
* Dejv Franko kao Erik Molson
* Bri Larson kao Moli 
* Rob Rigl kao gospodin Volters
* Direj Dejvis kao Domingo
* Ajs Kjub kao kapetan Dikson
* Kris Parnel kao gospodin Gordon
* Eli Kemper kao gospođica Grigs
* Džejk Džonson kao direktor Dedijer
* Nik Oferman kao Hardi
* Holi Robinson Pit kao Džudi Hofs
* Džoni Simons kao Vilijam Velingem
* Spenser Boldman kao Frenk Semjuels
* Raj Raj kao Dži ar Dži ar
* Kerolajn Aron kao Eni Šmit
* Dakota Džonson kao Fugazi
* Džoni Dep kao Tom Hanson (kameo)
* Piter Deluis kao Dag Penhol (kameo)

## Produkcija
U maju 2008. godine, Kolumbija Pikčrs potvrdila je da je filmska adaptacija serije u fazi razvoja. Džona Hil prepisao je postojeću skriptu od scenariste Džoa Gazama. 
Film je sniman u i oko grada Metairi, Luiziana (predgrađe Nju Orleansa), iako su filmski stvaraoci preduzeli složene korake kako bi se prikrile lokacije koje mogu da se dovedu u vezu sa gradom. Oni su zamenili karakteristične ulične znakove sa znakovima sa Helvetika tipom slova, digitalno su uklonili bilborde.

## Muzika
Muziku za film je komponovao Mark Motersbaug. U septembru 2014. godine, objavila ju je La - La Lend Rekorc na duplom disku, album je ograničen na 2.000 primeraka. Drugi disk albuma sadrži numere iz filmova u nastavku, 22 Džamp Strit, sastavljena od strane Motersbauga.

Pored toga, ukupno 21 pesma je licencirana za upotrebu u filmu. Pesme koje se pojavljuju u filmu su:

* "The Real Slim Shady" - Eminem
* "Police and Thieves" - The Clash
* "You Can't Lose" - The Knux
* "Boombox" - Dirt Nasty
* "Caesar" - Ty Segall
* "Helena Beat" - Foster the People
* "So Into You" - Atlanta Rhythm Section
* "Party Rock Anthem" - LMFAO
* "Straight Outta Compton" - N.W.A
* "Get Me Golden" - Terraplane Sun
* "Swell Window" - Zee Avi
* "Lookin' Fly" (feat. Will.i.am) - Murs
* "Rescue Song" - Mr. Little Jeans
* "Graduation (Friends Forever)" - Vitamin C
* "Call the Police" - Ini Kamoze
* "21 Jump Street - Main Theme (From the Motion Picture "21 Jump Street")" - Rye Rye & Esthero
* "21 Jump Street (Main Theme)" - Wallpaper.
* "You Are the Best" - Tim Myers
* "Every Time I See Your Face" - Elon

## Prikazivanje
Premijera film održana je 12. marta 2012. godine, u Paramaunt Teatru u Ostinu, Teksas. Film je prikzan u bioskopima 16. marta 2012. godine. Dobio je pozitivne kritike, a kritičari su posebno pohvalili scenario i performanse glumačke ekipe.

## Nagrade

## Reference

## Vanjske veze

* 
* 
*